Լիոնել Մեսսի

**Լիոնել Անդրես Մեսսի Կուչիտինի** (, ), արգենտինացի ֆուտբոլիստ, «Ինտեր Մայամի» ակումբի հարձակվող։ Համարվում է բոլոր ժամանակների լավագույն ֆուտբոլիստներից մեկը։ Մեսսին Արգենտինայի ազգային հավաքականի լավագույն ռմբարկուն է։ Ներկա պահին ֆուտբոլի պատմության ամենատիտղոսակիր ֆուտբոլիստն է 45 տիտղոսով։ Նրան հաճախ համեմատում են Դիեգո Մարադոնայի հետ, իսկ վերջինս նրան համարում էր իր «հետնորդը»։ Մեսսին «Ոսկե գնդակի» ութակի մրցանակակիր է (2009, 2010, 2011, 2012, 2015, 2019, 2021, 2023 թվականներ)։

Մեսսին ֆուտբոլ խաղալ սկսել է երիտասարդ տարիքում և իր հմտություններն ու ներուժը շուտով իրագործել է «Բարսելոնայում»։ Նա «Նյուելս Օլդ Բոյսի» երիտասարդական թիմից «Բարսելոնա» է տեղափոխվել 2000 թվականին։ 2004-2005 մրցաշրջանում նա դարձավ թիմի ամենաերիտասարդ ֆուտբոլիստը, ով առաջնությունում գոլի հեղինակ է դարձել։ Մեսսին շուտով լուրջ հաջողությունների հասավ իր թիմի հետ՝ երկու անգամ հաղթելով Լա Լիգ յում (2005, 2006 թթ.) և Չեմպիոնների Լիգայում (2007 թ.)։

2006-2007 մրցաշրջանից նա դարձավ հիմնական կազմի խաղացող, դարձավ հեթ-տրիկի հեղինակ «Էլ Կլասիկոյում» և մրցաշրջանն ավարտեց 14 գոլով՝ մասնակցելով լիգայի 27 խաղի։ 2008-2009 մրցաշրջանը հաջողված էր Մեսսի համար. նա խփեց 38 գոլ և կարևոր դեր խաղաց իր թիմի հաղթարշավում։ Այդ սեզոնում Բարսելոնան հաղթեց Լա Լիգայում, նվաճեց Իսպանիայի գավաթը և Չեմպիոնների Լիգայի գավաթը։ 2009-2010 մրցաշրջանում Մեսսին դարձավ 47 գոլի հեղինակ՝ կրկնելով Ռոնալդոյի ռեկորդը, իսկ 2010-2011 մրցաշրջանում Մեսսին բոլոր մրցաշարերում միասին դարձավ 53 գոլի հեղինակ։

Մեսսին հինգ անգամ դարձել է Իսպանիայի չեմպիոն, երեք անգամ հաղթել է Չեմպիոնների Լիգայում՝ «Մանչեսթեր Յունայթեդի» դեմ երկու եզրափակիչներում էլ դառնալով գոլի հեղինակ։ 2010-2011 Չեմպիոնների Լիգայում դառնալով 12 գոլի հեղինակ՝ Մեսսին դարձավ երրորդ խաղացողը պատմության մեջ, ով երեք անգամ անընդմեջ դառնում է Չեմպիոնների Լիգայի լավագույն ռմբարկու։

Մեսսին 2005 ՖԻՖԱ Աշխարհի պատանեկան առաջնության լավագույն ռմբարկուն է վեց գոլերով, այդ թվում՝ երկուսը եզրափակիչ խաղում։ Շուտով նա դարձավ Արգենտինայի ազգային հավաքականի անդամ։ 2006 թ. նա դարձավ ամենաերիտասարդ խաղացողը, ով մասնակցեց է ՖԻՖԱ-ի աշխարհի առաջնությանը, իսկ 2007 թ.-ին մասնակցեց Ամերիկայի գավաթի եզրափակչին։ 2008 թ.-ին Պեկինում նա շահեց իր առաջին միջազգային տիտղոսը՝ դառնալով օլիմպիական չեմպիոն։

2021 թվականի հունվարի 18-ին Մեսսին պաշտոնապես հայտարարեց, որ հեռանում է «Բարսելոնայից»։ «Բարսելոնան» ևս պաշտոնապես հաստատել է Մեսսիի հեռանալու մասին լուրը։

2022 թվականին Լիոնել Մեսսին Արգենտինայի ֆուտբոլի ազգային հավաքականի կազմում դարձել է աշխարհի չեմպիոն։

## Կենսագրություն

Լիոնել Մեսսին, կամ էլ պարզապես Լեոն, ծնվել է 1987 թվականի հունիսի 24-ին արգենտինական Սանտա Ֆէ քաղաքում։ Նա ծնվել և մեծացել է ամեն ինչով ապահովված ընտանիքում։ Նրա ծնողներն էին Խորխե Հորասիա Մեսսին և Մարիա Կուկիչինին։

Մեսսիների ընտանիքը ծագում էր իտալական Անկոնա քաղաքից, որտեղից նրա նախահայրը, Անջելո Մեսսին, գաղթել է Արգենտինա։ Նա ունի երկու ավագ եղբայրներ, որոնցից մեկը նրանից մեծ է 5, մյուսը՝ 7 տարով, և մեկ քույր։

Նա սկսել էր իր կարիերան 1995 թվականին «Նյուելզ Օլդ Բոյս» թիմում։ 11 տարեկանում նրա մոտ հայտնաբերվում է աճի հորմոնի հետ կապված խանգարում, որը դանդաղեցնում էր նրա աճը, ընտանիքը չէր կարողանում գումար հայթայթել բավականին թանկ բուժման համար։ Երիտասարդ Մեսսիի տաղանդի մասին պատմում են «Բարսելոնա» ֆուտբոլային ակումբի սպորտային գծով տնօրենին, որը Մեսսիի խաղը դիտելուց հետո, առաջարկում է վերցնել նրան ակումբ և հոգալ բուժման ծախսերը, եթե նա համաձայնվի սկսել նոր կյանք Իսպանիայում։ 13 տարեկանում իր ծնողների հետ տեղափոխվում է Իսպանիայի Բարսելոնա քաղաք։

Սակայն մինչ այդ Լիոնելով սկսեցին հետաքրքրվել «Ռիվեր Փլեյթի» ղեկավարները, սակայն «կարմրա-սպիտակավունների» շարքին տեղափոխվելուն խանգարեց բյուրոկրատական պահանջները։ Բշժկական բազմաթիվ թղթերը հոգնեցրին Խորխե Մեսսիին և նա հրաժարվեց բանակցություններից։ Հավանաբար սա էլ դարձավ այն կետը, որը բերեց նրան «Բարսելոնա»։

## Կարիերա
### Վաղ տարիներ
Մեսսին սկսեց խաղալ «Բարսելոնայի» մարզադպրոցի թիմում։ Արդյունքը գերազանցեց բոլոր սպասելիքները։ Լիոնելը բոլորից մի գլուխ բարձր որակի խաղ էր ցուցադրում, չնայած որ իր թիմակիցներից փոքր էր 2-3 տարով։ «Կանտերայի» ավագ մարզիչ Կառլես Ռեկսաչը անմիջապես դիմեց ղեկավարությանը, ասելով, որ Մեսսիին առանց մտածելու պետք է վերցնել թիմի հիմնական կազմ։

Լեո Մեսսիի հետ եղած բուժման խնդիրները և ամեն ինչ ակումը վերցրել էր իր վրա և ոչ մի հանգամանք չէր կարող խանգարել նրան իր ուղու վրա։ Երբ 2000 թվականին Մեսսին առաջին անգամ հագավ Բարսելոնայի մարզաշապիկը, նրա հասակը ընդամենը 140 սմ էր։ Փոխարինողների նստարանին նստելիս, նրա ոտքերը նույնիսկ գետնին չհասան։ Փոխարենը մտնելով խաղադաշտ՝ նա հրաշքներ սկսեց գործել։ Այդ տարի «Բարսելոնա Բ»-ում անցկացրած 30 խաղում նա 37 գոլ խփեց, իսկ Կատոլոնիայի գավաթի խաղարկության եզրափակիչում խաղալով կոտրած խաղակոշիկներով 10 րոպեների ընթացքում նա 2 գոլ խփեց։

2000 թվականին իտալական Բերգամո քաղաքում անկացված բավականին հեղինակավոր մրցաշարում, ուր մասնակցում էին նաև «Բարսելոնայի» երիտասարդ ֆուտբոլիստները, քարը քարի վրա չթողեցին մրցակիցներին՝ ընդհանուր առմամբ հաղթելով 38-0 հաշվով, որոնցից ամենադիմացկունը գտնվեց «Յուվենտուսի» մանկապատանեկան ակումբը, որը պարտվեց 4-0 հաշվով։ Այդ մրցաշարի լավագույն ֆուտբոլիստ ճանաչվեց Լիոնել Մեսսին։

### «Բարսելոնայի» հիմնական կազմում

Բարձր արդյունավետությունը պատճառ հանդիսացավ, որ 16-ամյա Մեսսին ընդգրկվի «Բարսելոնայի» հիմնական կազմ, չնայած որ այդ քայլին դիմելու համար կային բազմաթիվ այլ դրդապատճառներ ևս։ 2003 թվականի նոյեմբերի 16-ին Ֆրենկ Ռայկարդը փոխարիման մտցրեց Լիոնելին։ Այդ օրը «Բարսելոնան» ընկերական խաղում իր ուժերը չափում էր պորտուգալական «Պորտուի» հետ։

2003-2004 թվականներին Մեսսին նախապատրաստական մրցաշրջանը սկսեց Բարսայի հիմնական կազմի հետ։ Նա արդեն առիթ ունեցավ մոտիկից շփվելու և փորձով փոխանակվելու Բարսայի հիմնական կազմի աստղերի հետ։ Արգենտինացին Բարսայի կազմում իր նորամուտը նշեց 2004 թվականի հոկտեմբեր 16-ին «Էսպանյոլի» հետ հանդիպման ժամանակ, իսկ ահա նույն մրցաշրջանի վերջում «Ալբասետեի» դարպասը խփեց իր առաջին գնդակը։ Այդ պահի դրությամբ Մեսսին 17 տարեկան էր 10 ամսական 7 օրական։ Մինչև Մեսսին ոչ ոք նման վաղ տարիքում «Բարսելոնայի» կազմում հաջողության չէր հասել։ 2005 թվականին Նիդերլանդներում տեղի ունեցած երիտասարդական աշխարհի առաջնությունում Մեսսին դարձավ ինչպես առաջնության հաղթող Արգենտինայի հավաքականի կազմում, այլև առաջնության լավագույն ֆուտբոլիստ և լավագույն ռմբարկու։ Հենց այդ ժամանակ էլ Մեսսին թարմացրեց իր պայմանագիրը ունեցած «Բարսելոնայի» հետ։ Այս անգամ պայմանագիրը երկարացվեց մինչև 2010 թվականը։

### 2005-2006
մինի|Լիոնել Մեսսին 2006 թվականին
Մեսսիի փայլուն խաղը ստիպեց, որ Բարսայի ղեկավարությունը նշանակի նրա տրանսֆերային արժեքի մի աստղաբաշխական գումար՝ 150 միլիոն եվրո։ Իսկապես փառահեղ ստացվեց 2005-2006 մրցաշրջանը։

Այս մրցաշրջանում Մեսսին հաղթեց Իսպանիայի առաջնությունում։ 2005 թվականի նոյեմբերի 2-ին նա խփեց իր առաջին գոլը Չեմպիոնների լիգայում՝ «Պանատինայկոսի» դեմ խաղում։ Այդ ժամանակ «Բարսելոնան» հաղթեց 5-0 հաշվով։ Մեսսին նաև նվաճեց Չեմպիոնների Լիգայի գավաթը, բայց քանի որ վնասվածք ուներ, չկարողացավ մասնակցել եզրափակիչ խաղին, որտեղ կատալանները հաղթեցին «Արսենալին» 2-1։ Դեկտեմբերին իտալիական *Tuttosport* թերթը նրան շնորհեց «Ոսկե տղա մրցանակը, որպես լավագույն ֆուտբոլիստ 21 տարեկանների շարքում։ Հաղթողին որոշելու ժամանակ Մեսսին առաջ էր անցել Ուեյն Ռունիից և Լուկաս Պոդոլսկիից։ Մեսսին խփեց է 6 գոլ 17 խաղում Իսպանիայի լիգայում և 1 գոլ 6 խաղում, Չեմպիոնների լիգայում համապատասխանաբար։

Շատ արագ միևնույն տարվա ընթացքում Մեսսին Արգենտինայի երիտասարդական հավաքականից տեղափոխվեց Արգենտինայի ֆուտբոլի ազգային հավաքական։ Հավաքականում անցկացրած առաջին խաղը հունգարացիների հետ էր, ուր Մեսսին խաղադաշտում գտնվեց ընդամենը 44 վայրկյան։ Փոխարինման մտնելով նա անմիջապես հեռացվեց խաղադաշտից։ Արգինտինայի հավաքականի հաջորդ իսկ խաղում, ուր լատինաամերիկացիները մրցում էին ընկերական խաղում խորվաթների հետ, Մեսսին արդեն 6-րդ րոպեին դարձավ գոլի հեղինակ։

### 2006-2007
thumb|right|170px|Մեսսին 2007 թվականի մարտի 31-ին
2006–2007 սեզոնում Մեսսին դարձավ հիմնական կազմի խաղացող՝ խփելով 14 գոլ 26 խաղում: Նոյեմբերի 12-ին «Սարագոսայի» դեմ խաղում Մեսսին ծանր վնասվածք ստացավ, որի պատճառով բաց թողեց 4 ամիս։ Մեսսին խաղադաշտ վերադարձավ փետրվարի 11-ին, «Ռասինգի» դեմ խաղում՝ փոխարինման դուրս գալով երկրորդ խաղակեսում։ «Էլ Կլասիկոյում», «Ռեալ Մադրիդի» դեմ խաղում, Մեսսին դարձավ հեթ-տրիկի հեղինակ, իսկ խաղը ավարտվեց ոչ ոքի 3-3։ Նա դարձավ առաջինը Իվան Սամորանոյից հետո, ով «Էլ Կլասիկոյում» կարողացավ դառնալ հեթ-տրիկի հեղինակ։ Դրանից հետո Մեսսին սկսեց ավելի արդյունավետ գործել՝ վերջին 13 խաղում խփելով 11 գոլ։

Ապրիլին Իսպանիայի թագավորական գավաթի խաղարկության «Խետաֆեի» հետ հանդիպմանը Մեսսին նույն ճշգրտությամբ կրկնեց Դիեգո Մարադոնայի՝ անգլիացիների դարպասը խփած 20-րդ դարի ամենահիշարժան գոլը։ Խաղից հետո մամուլը սկսեց նրան համեմատել Մարադոնայի հետ, իսկ իսպանական թերթերը նրան անվանեցին «Մեսսիդոնա»։ Նա անցավ 62 մետր, շրջանցեց վեց խաղացողի, գրավեց դարպասը և տոնեց գոլը Մարադոնայի նման։ Օրեր անց Մեսսին արդեն կրկնեց Մարադոնայի «Աստծո ձեռքի» օգնությամբ խփված գնդակը, և այս անգամ արդեն զոհի թվում էր «Էսպանյոլը»։ Այս անգամ սակայն նրա հեղինակած հրաշք գնդակը «Բարսային», ինչպես Մարադոնայի դեպքում, արդյունքում բաղձալի հաղթանակին չհասցրեց։

Շնորհիվ իր հաջողության, Մեսսին առաջադրվեց «Ոսկե գնդակի» (*France Football*) և գրավեց երրորդ տեղը, զիջելով միայն բրազիլացի Կակային և պորտուգալացի Կրիշտիանու Ռոնալդուին։ 2006-2007 մրցաշրջանի ընթացքում Մեսսին, ինչպես նաև «Բարսան», մնացին առանց տիտղոսների։

### 2007-2008
մինի|ձախից|250px|Մեսսին «Խետաֆեի» դեմ խաղում:
2007-2008 թ մրցաշրջանը Մեսսի և «Բարսելոնայի» համար այդքան էլ հաջող չստացվեց։ Քանի որ «Բարսան» գրավեց 3-րդ տեղը Իսպանիայի առաջնությունում և Չեմպիոնների Լիգայում հասավ միայն կիսաեզրափակիչ, որտեղ էլ պարտվեցին «Մանչեսթեր Յունայթեդին»։ Այդ մրցաշրջանից հետո թիմի մարզիչ Ֆրենկ Ռայկարդը դուրս եկավ աշխատանքից։

Սեպտեմբերի 19-ին դարձավ գոլի հեղինակ Լիոնի «Օլիմպիկի» դեմ խաղում, որը ավարտվեց 3-0 հաշվով։ Սեպտեմպերի 22-ին նա դարձավ դուբլի հեղինակ «Սևիլյայի» դեմ խաղում, իսկ սեպտեմբերի 26-ին խփեց ևս երկու գոլ, այս անգամ «Սարագոսայի» դարպասը։ Այդ սեզոնի ընթացքում Մեսսին ստացավ բազում վնասվածքներ որոնք էլ խանգարեցին նրան խաղալ ինչպես հարկն է։

Բայց դա հաշվի չառնելով *France Football*-ը կրկին նրան է առաջադրում է «Ոսկե գնդակի»։ *El Mundo Deportivo* և *Sport* բարսելոնյան թերթերը հայտարարեցին, որ մրցանակը պետք է տրվի Մեսսիին։ Նույնանման կարծիք հայտնեցին այնպիսի հայտնի խաղացողներ, ինչպիսիք են Ֆրանց Բեկեմբաուերը և Ֆրանչեսկո Տոտտին։
Բայց այս անգամ էլ Մեսսին գրավում է երկրորդ տեղը՝ մրցանակը զիջելով Կրիշտիանու Ռոնալդույին։ Դրանից հետո, Դիեգո Մարադոնան ասել էր Լիոնելին՝ «Սա վերջին անգամն է, երբ ես քեզ թույլ եմ լինել երկրորդը»։

Ամբողջ մրցաշրջանի ընթացքում Մեսսին դարձավ 16 գոլի և 13 գոլային փոխանցման հեղինակ բոլոր մրցաշարերում։

### 2008-2009
[290px|մինի|Մեսսին 2009 թվականի Չեմպիոնների Լիգայի եզրափակիչ հանդիպման ժամանակ ընդդեմ «[Մանչեսթեր Յունայթեդի»]]
Նոր մրցաշրջանը սկսելուց առաջ Մեսսին փոխարինեց իր հին՝ 19 համարի մարզաշապիկը, նոր՝ 10 համարի, որը նա ստացավ իտալիական «Միլան» տեղափոխված Ռոնալդինյոյից։ Մեսսին հիանալի անցկացրեց ողջ սեզոնը՝ հաղթելով «Բարսելոնայի» հետ երեք մրցաշարեր՝ Իսպանիայի առաջնությունը, Իսպանիայի գավաթը և Չեմպիոնների Լիգան։ Իսպանիայի առաջնությունում Մեսսին խփեց 23 գոլ և կատարեց 11 գոլային փոխանցում 31 խաղերում և աչքի ընկավ «Էլ Կլասսիկոյում», «Նոու Կամպում» (խաղը ավարտվեց 2-0) և դարձավ դուբլի հեղինակ նույն մրցակցի հետ խաղում «Սանտիագո Բերնաբեույում» (խաղը ավարտվեց 6-2 հօգուտ «Բարսելոնայի»)։ Այնուհետև Մեսսին խփեց իր թիմի որոշիչ գոլը Իսպանիայի գավաթի եզրափակչում՝ «Ատլետիկ Բիլբաոյի» հետ խաղում, որտեղ կատալանները հաղթեցին 4-1 հաշվով։

2009 թվականի մայիսի 27-ին «Բարսելոնայի» հետ միասին հաղթեց Չեմպիոնների Լիգայում՝ եզրափակիչ խաղում հաղթելով «Մանչեսթեր Յունայթեդին»։ Մեսսին դարձավ հաղթական գոլի հեղինակը («Բարսան» հաղթանակ տարավ 2-0)։ Մեսսին դարձավ Չեմպիոնների Լիգայի 2008-09 մրցաշրջանի լավագույն ռմբարկուն՝ խփելով 9 գնդակ։ Այդ հաջողություններից հետո Մեսսին ճանաչվեց ՈւԵՖԱ-ի Չեմպիոնների լիգայի լավագույն ֆուտբոլիստ և լավագույն հարձակվող։

2008-09 սեզոնի ընթացքում Մեսսին արժանացավ «Ոսկե գնդակի» (*France Football*) որպես Եվրոպայի լավագույն ֆուտբոլիստ և ստացավ «Ադամանդե գնդակ», որպես լավագույն ֆուտբոլիստ ՖԻՖԱ-ի վարկածով։

### 2009-2010
աջից|270px|մինի|Մեսսին 2009 թվականին:
2009-10 մրցաշրջանի սկզբին «Բարսելոնան» կնքում է նոր պայմանագիր Լեո Մեսսի հետ։ Այժմ համաձայնագիրը 22-ամյա ֆուտբոլիստի հետ հետ կնքվում է մինչև 2016 թվականը և պայմանագիրը ընդունելու փոխհատուցման չափը 250 միլիոն եվրո էր։ Նախորդ պայմանագրում փոխհատուցման գումարը կազմում էր 150 միլիոն եվրո։

Այնուհետև Մեսսին «Բարսելոնայի» կազմում 2009-10 մրցաշրջանում նվաճում է ՈւԵՖԱ Սուպեր գավաթը, ինչպես նաև Իսպանիայի սուպեր գավաթը։ Իսպանիայի սուպեր գավաթի խաղում Բարսան հաղթում է «Ատլետիկ Բիլբաոյին» (3-0 տանը և 2-1 դրսում)։ Սեփական հարկի տակ տեղի ունեցած խաղում Մեսսին իր հաշվին գրանցել է կրկնակի գոլ և օգնել իր թիմին մրցաշրջանի սկզբին գրանցել առաջին հաղթանակը։ Մի քանի օր անց ՈւԵՖԱ-ի Սուպեր գավաթի համար խաղում Բարսան Դոնեցկի «Շախտյորի» հետ խաղում հաղթեց 1-0 հաշվով։ Այդ խաղի ընթացքում Մեսսին դարձել է գոլային փոխանցման հեղինակ։ Առաջին գոլը Իսպանիայի առաջնության ընթացքում Մեսսին խփել է «Խետաֆեյի» դեմ խաղում 2-0։ Հաջորդ խաղում՝ «Ատլետիկո Մադրիդի» հետ, Մեսսի դարձել է դուբլի հեղինակ։ Դինամո Կիևի հետ խաղում Մեսսին խփել է առաջին գոլը Չեմպիոնների լիգայի առաջնության ցուցակում և խաղը ավարտվել է 2։0 հաշվով։

2009 թ. դեկտեմբերի 1-ին, Լիոնել Մեսսին արժանանում է «Ոսկե գնդակ» մրցանակին՝ վաստակելով 473 միավոր ու առաջ է ընկնում իր մրցակից, Կրիշտիանու Ռոնալդուից, որի համար ռեկորդային էր 240 միավորը։ Մեսսին 480 հնարավորից վաստակում է 473 միավոր և աշխարհի 96 լրագրողները գրեթե միաձայն հայտարարել էին, որ Մեսսին լավագույն է։ Նա դարձավ առաջին արգենտինացին, ով արժանացավ պատվավոր մրցանակին *France Football* ամսագրի կողմից և հենց ինքը Մեսսին չէր սպասում այդպիսի հաղթանակի։

Հունվարի 10-ին Իսպանիայի առաջնությում «Տեներիֆեի» հետ խաղում Մեսսին իր հաշվին գրանցում է հեթ-տրիկ, առաջինը այդ մրցաշրջանում նրա համար է, և երրորդ անգամ Բարսելոնայի կազմում։

Լիոնել Մեսսին Չեմպիոնների լիգայի «Արսենալի» դեմ խաղում խփել է իր 100-րդ գոլը։ Իսկ «Սևիլյայի» դեմ խաղում իր ցանկալի հարյուրմեկերորդը և նա միակն էր, որ այդքան երիտասարդ տարիքում այդքան գոլ էր խփել (22 տարի, 6 ամիս և 22 օր)։

2010 թ, մարտի 14-ին Իսպանիայի առաջնությում, «Վալենսիայի» հետ խաղում, իր հաշվին գրանցում է երկրորդ հեթ-տրիկը այդ մրցաշրջանում և չորրորդը Բարսայի կազմում։ Իսկ Չեմպիոնների լիգայի այդ մրցաշրջանի ընթացքում Լեո Մեսսին ճանաչվում է լավագույն խաղացող և լավագույն ռմբարկու։

### 2010-2011
ձախից|300px|մինի|Մեսսին 2011 թվականին:
Իսպանիայի սուպերգավաթի համար խաղում «Բարսելոնան» առաջին հանդիպումը «Սևիլյայի» հետ պարտվեց 1-3 հաշվով և պատասխան խաղում «Բարսան» պետք է խփեր ամենաքիչը երկու գոլ։ Այդ նպատակին թիմը հասավ հիմնականում շնորհիվ Մեսսիի, ով դարձավ հեթ-տրիկի հեղինակ։ Այսպիսով, Մեսսին օգնեց «Բարսելոնային» իր պատմության մեջ իններորդ անգամ նվաճել սուպերգավաթը և այդ ցուցանիշով շրջանցել իր հավերժական մրցակից «Ռեալ Մադրիդին»՝ սահմանելով նոր ռեկորդ։

Չեմպիոնների լիգայի խմբային փուլի առաջին տուրում, Մեսսի դուբլ ձևակերպեց՝ օգնելով «Բարսելոնային» հաղթել հունական «Պանատինաիկոսին» 5-1։ Խփելով երկու գնդակ, Մեսսին դարձավ բոլոր ժամանակների «Բարսելոնայի» լավագույն ռմբարկուն Չեմպիոնների Լիգայում՝ այդ ցուցանիշով շրջանցելով Ռիվալդոյին, ով խփել էր 25 գոլ։

Նոյեմբերի 21-ին, «Ալմերիայի» դեմ խաղում Մեսսին դարձավ 3 գոլի հեղինակ, որոնցից մեկը դարձավ նրա 100-րդ գոլը երկրի առաջնությունում, իսկ խաղը ավարտվեց «Բարսայի» հաղթանակով, 8-0 հաշվով։ Մեսսին դարձավ նաև երկրորդ ամենաերիտասարդ ֆուտբոլիստը (23 տարի, 149 օր), ով Իսպանիայի առաջնությունում 100 գոլ էր խփել՝ զիջելով միայն Ռաուլին (22 տարի, 293 օր)։ Նոյեմբերի 29-ին «Նոու Կամպում» «Բարսան» հանդիպեց «Ռեալ Մադրիդին» և ջախջախեց մադրիդցիներին 5-0 հաշվով։ Մեսսին չկարողացավ գոլի հեղինակ դառնալ, բայց երկու գոլային փոխանցում կատարեց Դավիդ Վիլյայի վրա։

Հունվարի 10-ին Մեսսին արժանացավ «Ոսկե գնդակի»՝ շրջանցելով իր թիմակիցներ Անդրես Ինիեստային և Չավի Էռնանդեսին։ Մեսսի դարձավ հինգերորդ ֆուտբոլիստը պատմության մեջ, ով կարողացավ այդ մրցանակը շահել երկու անգամ անընդմեջ։ Նրանից առաջ երկու անգամ անընդմեջ «Ոսկե գնդակը» հաշել էին Միշել Պլատինին, Մարկո վան Բաստենը, Կեվին Կիգանը և Ռոնալդոն։

Մեսսին նաև առանձնացրեց իր թիմակիցներին՝ Չավիին և Ինիեստային։ 

Ապրիլի 27-ին Մեսսին խփեց երկու որոշիչ գոլ Մադրիդի «Ռեալի» դարպասը Չեմպիոնների Լիգայի շրջանակներում։ «Բարսան» հաղթեց 2-0 և պատասխան խաղից հետո (1-1) նվաճեց եզրափակչի ուղեգիր։ Եզրաձփակչում «բլաուգրանան» հաղթեց «Մանչեսթեր Յունայթեդին» 3-1 հաշվով, իսկ Մեսսին խփեց իր թիմի երկրորդ գոլը։ Խաղից հետո նա ճանաչվեց եզրափակչի լավագույն ֆուտբոլիստ։ Մեսսին նաև երրորդ անգամ անընդմեջ դարձավ Չեմպիոնների Լիգայի լավագույն ռմբարկու (12 գոլ)։

Հոկտեմբերի 3-ին Լիոնել Մեսսին ստացավ Ալֆրեդո դի Ստեֆանոյի մրցանակը, որը տրվում է *Marca* ամսագրի վարկածով Իսպանիայի լավագույն ֆուտբոլիստին։ Մեսսին ստանում է այդ մրցանակը երրորդ անգամ անընդմեջ։

### 2011-2012

200px|thumb|left|Մեսսին 2011/12 մրցաշրջանում
«Բարսելոնայի» առաջին մրցանակը նոր մրացաշրջանում դարձավ Իսպանիայի սուպերգավաթը։ Կատալոնցիների մրցակիցը «Ռեալ Մադրիդն» էր։ Մադրիդում հանդիպումը ավարտվեց 2-2 հաշվով, իսկ Մեսսին դարձավ գոլի և գոլային փոխանցման հեղինակ։ Պատասխան խաղում ավելի ուժեղ գտնվեցին կատալոնացիները, ովքեր հաղթեցին 3-2 հաշվով։ Մեսսին խփեց երկու գոլ և հաղթանակ պարգևեց իր թիմին։ Մեսսին դարձավ սուպերգավաթներում ամենաշատ գոլեր խփած խաղացողը 8 գոլ՝ շրջանցելով իսպանացի Ռաուլին։ 
 
Օգոստոսի 26-ին «Բարսելոնան» հաղթեց ՈւԵՖԱ Սուպեր գավաթը՝ հաղթելով պորտուգալական «Պորտոին» 2-0: Մեսսին 39-րդ րոպեին բացեց խաղի հաշիվը, իսկ խաղավարտին մոտ կատարեց գոլային փոխանցում, որից հետո Սեսկ Ֆաբրեգասը վերջակետ դրեց խաղում։

Սեպտեմբերի 17-ին Մեսսին դարձավ հեթ-տրիկի հեղինակ «Օսասունայի» դեմ խաղում։ Արդյունքում «Բարսան» հաղթեց 8-0 հաշվով։ Սեպտեմբերի 24-ին Մեսսին ձևակերպես ևս մեկ հեթ-տրիկ, այս անգամ «Ատլետիկո Մադրիդի» դեմ խաղում։

Սեպտեմբերի 28-ին Չեմպիոնների Լիգայում, բելառուսական ԲԱՏԷ-ի դեմ խաղում Մեսսին խփեց երկու գոլ և հավասարվեց Լադիսլաո Կուբալային «Բարսելանայի» բոլոր ժամանակների լավագույն ռմբարկուների ցանկում (194 գոլ)։ Հոկտեմբերի 15-ին «Ռասինգի» դարպասը գրավեց երկու անգամ և շրջանցեց Կուբալային։ Եվս մեկ անգամ Մեսսին հաջողության հասավ «Մալյորկայի» դեմ խաղում՝ խփելով իր 132-րդ գոլը Լա Լիգայում։ Նոյեմբերի 1-ին Մեսսին երեք գոլ խփեց «Վիկտորիա Պլզենի» դարպասը։ Մեսսին կրկնեց իր խաղընկեր Պեդրոյի ռեկրդը՝ հաջողության հասնելով վեց մրցաշարերում մեկ սեզոնի ընթացքում։

Արգենտիանայի լրագրողների և երկրպագուների քվեարկության արդյունքում Լիոնել Մեսսին արժանաց «Օլիմպիա-դե-Օռո 2011» մրցանակին (Արգենտանայի լավագույն խաղացող) առաջին անգամ իր կարիերայի ընթացքում։ Մեսսին համարում է այդ մրցանակը յուրահատուկ։

### 2012-2013
Նա գերազանցեց Գրեդ Մյուլերի ռեկորդը խփելով 23 գնդակ այս առաջնությունում։ 
Մեսսին արդեն 4 տարի անընդմեջ շահում է «ՈՍԿԵ ԳՆԴԱԿ»-ը։ Դա ռեկորդ է։

«Բարսելոնա» սկսել է մրցաշրջանն նոր մարզչի՝ Տիտո Վիլիանովայի գլխավորությամբ, ով փոխարինել էր Պեպ Գվարդիոլային։ Առաջին պաշտոնական խաղում՝ Ռեալ Սոսեյդադի դեմ խաղում Մեսսին խփել է 2 գոլ։ Իսպանիայի Սուպերգավաթի՝ օգոստոսի 23-ին տեղի ունեցած խաղում Ռեալի դարպասը խփված 3 գոլերից մեկի հեղինակը Մեսսին էր, պենալից։ Հանդիպումն ավարտվել է 3:2 հօգուտ Բարսելոնայի։ Սանտյագո Բերնաբեու մարզադաշտում անցկացված մարզադաշտում Բարսելոնան պարտվեց 2:1 հաշվով և Սուպերգավաթը հաղթեց Ռեալ Մադրիդը, այդ հանդիպման ընթացքում Լիոնելը տուգանային հարվածով խփել է միակ գոլը մադրիդցիների դարպասը՝ այդպիսով դարնալով Բարսելոնի ամենաարդյունավետ խաղացողը Էլ-Կլասիկոյի պատմության մեջ և առաջ անցնելով Սեսար Ռոդրիգեսից։ Լեոն խփել է 15 գոլ Էլ-Կլասիկոյում։ Բացի այդ արգենտինացին սահմանել է ևս 1 ռեկորդ. նա դարձել է Իսկպանյայի Սուպերգավաթի լավագույն ռմբարկուն։ Հոկտեմեբերի 27-ին կայացած Ռայո Վալյեկանոյի դեմ խաղում Մեսսին խփել է իր 300-րդ գոլը կարիերայի ընթացքում։

Նոյեմբերի 20-ին Լիոնելը Չեպմպիոնների Լիագայի 5-րդ խաղում՝ «Սպարտակի» դեմ, գրանցեց դուբլ, ինչի շնորհիվ Չեմպիոնների Լիագյում խփած գոլերով հավասարվեց Ռուդ Վան Նիստերլոյին. յուրաքանչյուրը խփեց 56 գոլ։ Նրանցից շատ խփել էին Ռաուլ Գոնսալեսը (71) և Ֆիլիպպոս Ինդզագին (70)։ Այդ խաղից հետո արգենտինացին Չեմպիոնների Լիագայում առաջինն էր նաև այն խաղերի թվով, որոնցում դուբլ էր գրանցել, առաջ անցնելով Ռաուլից (14)։ Ռեալ Բետիսի դեմ խաղում Մեսսին խփեց իր 85-րդ և 86-րդ գոլերը 1 տարում, անցնելով Գերդ Մյուլլերի ռեկորդը։ Մեսսին առաջ անցավ նաև Սեսար Ռոդրիգեսից, ով Լա Լիագյում խփել էր 190 գոլ։

Դեկտեմբերի 14-ին Մեսսին ճանաչվել էր 2012 թվականին լավագույն ֆուտբոլիստ, ըստ World Soccer ամսագրի, հակառակորդների հաղթելով մեծ առավելությամբ, Լիոնելը հավաքել է 47,33%, նրան հետևում էին Քրիշտինաու Ռոնալդուն 19,01 %-ով և նրա խաղնկեր Անդրես Ինիեստան 9,77 %-ով։ Մեսսին հաղթեց 3 անգամ ինչպես Քրիշտիանու Ռոնալդուն։
Հունվարի 7-ին Ցյուրիխում Մեսսին կարիերայի ընթացքում 4-րդ անգամ արժանացավ Ոսկե Գնդակին։ Այդ մարցանակը արգենտինացու համար դարձավ 4-րդը, դա ռեկորդ էր, որոնք Լիոնելը սահմանեց անընդմեջ։ Արգենտինացին հավաքեց ձայների 41,6 %-ը 2-րդ հորիզոնականում Քրիշտիանու Ռոնալդուն էր 23,6 %-ով, իսկ 3-րդ հորիզոնականում Անդրես Ինիեստան էր, որը հավաքել էր 10,9 %։ Ոսկե Գնադկը նվաճելուց հետո Մեսսին մեկնաբանեց այսպես.
:

Հունվարի 27-ին կայացած 21-րդ տուրում առաջնության ամենաթույլ ակումբի՝ Օսասունայի դեմ Մեսսին խփեց 4 գնդակ, իսկ Բարսելոնան հաղթեց 5-1 հաշվով։ Այս խփված գնդակներից հետո Մեսսին նոր ռեկորդ սահմանեց, 11 խաղ անընդմեջ գոլ խփելով։ Այս ռեկորդը կատարել էին Բարսելոնայի նախկին խաղացողներ՝ Մարտին Մարիանոն և Ռոնալդոն, աչքի ընկան Պրեմիեր լիգայի 10 խաղերում։ Ինչպես Մեսսին, խփելով 2-րդ գնդակը խաղում, խփեց 200-րդ գնդակը Իսպանական չեմպիոնատում։ Մեսսին դարձավ տարիքով ամենափոքր ֆուտբոլիստը, ում հաջողվել էր հնավճել այդ մրցանակը։ Փետրվարի 7-ին Մեսսին երկարաձգեց Բարսելոնայի հետ պայմանագիրը մինչև 2018 թվականի հունիսը։ Պայմանագրում նշված էր նաև վարձելու գումարը, որը կազմում էր 250 միլիոն։

Փետրվարի 16-ին Լիոնելը խփեց 2 գնդակ Գրանդայի դարպասը, խփելով 300 գնդակ Բարսելոնայի կազմում։

Մարտի 2-ին Սանտյագո Բերնաբեում կայացած Ռեալ Մադրիդի դեմ կազմում, Լիոնելը հավասարվեց Դի Ստեֆանիոյին Էլ-Կլասիկոյում խփած գոլերով (18)։

2013 թվականի մարտի 30-ին կայացած 29-րդ տուրում՝ Սելտայի դեմ խաղում Մեսսին երկարացրեց իր ռեկորդը, մրցակցի դարպասը խփելով 19 խաղ անընդմեջ (11-19րդ տուրերում)։ Այնուհետև վնասվածքի պատճառով բաց թողնելով 3 խաղ, նա խփեց ևս 2 գոլ։

Աչքի ընկնելով 33-րդ տուրում Ատլետիկ Բիլբաոի դեմ խաղում, Մեսսին սահմանեց ևս 2 ռմբարկուական ռեկորդ։
Ատլետիկոյի դեմ խաղում խփած գոլը դարձավ 24-րդ արտագնա խաղերում։ Արգենտինացին կրկնեց Քրիշտիանու Ռոնալդուի անցած տարվա ռեկորդը, խփված 23 հյուրային խաղերում։ Բացի այդ, Մեսսին 15 հյուրային խաղերում դաշտից դուրս չի եկել առանց գոլ խփելու։ Ռեկորդի հին սեփականատերը եղել է Դանիել Գուիսան Մալիորկայի կազմում 2007/08 մրցաշրջանում։

### Մրցաշրջան 2013/14
Մրցաշրջանը Լեոն սկսել է բավականին հաջող՝ հաշվի առնելով այն, որ նա երկար ժամանակ բուժվում էր վնասվածքից։ Իսպանիայի չեմպիոնատի Վալենսիայի դեմ խաղում Մեսսին ակումբային կարիերայում ձևակերպեց իր 23-րդ հետ-տրիկը, իսկ «Չղջիկներին» նրա երրորդ գոլի շնորհիվ նա դարձավ Պրեմյերայի լավագույն ռմբարկուն, որոնք խփվել են արտագնա խաղերում, այս ցուցանիշի առջևում մեքսիկական լեգենդար հարձակվող Ուգո Սանչեսն, խփելով 99 հյուրային խաղերում։ Ամբողջ առաջին 6 տուրերում Մեսսին խփել է 8 գոլ և կատարել 3 արդյունավետ փոխանցում, իսկ Չեմպիոնների Լիագայի Այաքսի դեմ խաղում Մեսսին ևս մեկ հետ-տրիկ է ձևակերպում Բարսելոնայի կազմում, դարձավ միակ ֆուտբոլիստը, ով կարողացել է ձևակերպել 4 հետ-տրիկ առաջնության ամենահեղինակավոր ակումբին։ Ալմերայի դեմ հյուրային խաղում Մեսսին վնասվածք ստացավ, հաշիվը 21-րդ րոպեին բացելուց վայրկյաններ անց հարձակվողը ծնկի մասում ցավ զգաց, և ցանկացած փոխարինվել։ Նա բաց թողեց 3 օր ծնկատակի ջլի պատճառով։

Չեմպիոնների Լիագայի Միլանի դեմ խաղում, որտեղ Լիոնելը հեղինակեց դուբլ, արտագնա Բետիսի դեմ խաղում Մեսսին կրկին վնասվածք ստացավ - ձգեց մկանները և բաց թողեց երկու ամիս։

2013 դեկտեմբերին Մեսսին հավաքած ձայներով զիջեց Քրիշտիանու Ռոնալդուին աշխարհի լավագույն ֆուտբոլիստի կոչման համար ըստ World Soccer ամսագրի։
thumb|right|200px|alt=|Լիոնել Մեսսին 2014 թվականի մարտի 2-ին կայացած Ալմերիայի դեմ խաղում:
2014 թվականի հունվարի 9-ին Մեսսին վերադարձավ խաղադաշտ Իսպանիայի 1/8-ում Խետաֆեի դեմ խաղում 66-րդ րոպեին և 2 գոլ հեղինակեց։ Հունվարի 13-ին կայացած Ոսկե Գնդակի համար պայքարում Մեսսին զբաղեցրեց 2-րդ հորիզոնականը՚:

Մարտի 16-ին կայացած 28-րդ տուրում Օսասունայի դարպասը հեղինակեց հետ-տրիկ, կատալոնացիների օգտին խփած գոլերը հասցնելով 371-ի, անցնելով Պաուլինյո Ալկանտառի ռեկորդը - 369, որը սահմանվել էր մոտ 100 տարի առաջ։ Մեսսին դարձավ լավագույն ռմբարկուն Բարսելոնայի պատմության բոլոր առաջնություններում։

- Խաղից հետո ասաց Մեսսին։

Սանտյագո Բերնաբեու խաղադաշտում մարտի 23-ին կայացած Էլ-Կլասիկոյում Մեսսին հեթ-տրիկ ձևակերպեց և մեկ գոլային փոխանցում կատարեց, օգնելով Բարսելոնային հաղթել 4:3 հաշվով։ Այս խաղում արգենտինացին ունեցավ նոր հաջողություններ։

* Դարձավ պատմության մեջ ամենաշատ գոլ խփած ֆուտբոլիստը «կլասիկոներում» (21 գոլ)
* Ռեալին փխեց 21 գնդակ, Մեսսին դրանից շատ ոչ մի ակումբի գոլ չի խփել
* Դարձավ լավագույն արտասահմանյան բամբարդիրը իսպանիայի պատմության մեջ (236 գոլ) 
* Դարձավ լավագույնը «կլասիկոյի» պատմության մեջ գոլ+փոխանցում (33; 21 գոլ, 12 գոլային փոխանցում)
* Դարձավ առաջին Բարսելոնայի ֆուտբոլիստը, Սանտյագո Բերնաբեուում հետ-տրիկ ձևակերպելով

Ակումբային մրցաշրջանը Մեսսին ավարտեց մեկ մրցանակով - Ատլետիկո մադրիդի դեմ հակամարտության արդյունքում հաղթել թ Իսպանիայի Սուպերգավաթը։ Հարձակվողը ակտիվում ունեցավ 46 խաղում 41 գոլ (28-ը Իսպանիայի չեմպիոնատում, 5-ը Իսպանիայի Սուպերգավաթում (մրցության լավագույն ռմբարկու) և 8 գոլ Չեմպիոնների Լիգայում) և 15 գոլային փոխանցում։

### Մրցաշրջան 2014/15
thumb|left|200px|alt=|Լիոնել Մեսսին Գրանադայի դեմ խաղում
Նոր մրցաշրջանում՝ Իսպանիայի առաջնության առաջին տուրում՝ Էլչեի դեմ խաղում, արգենտինացին բացեց իր գոլերի հաշիվը, գրանցեց դուբլ (3-0)։ 2-րդ տուրում՝ Վիլյառեալի դեմ խաղում, ավարտվեց նվազագույն հաշվով՝ հօգուտ Բարսելոնայի, Մեսսին կատարեց գոլային փոխանցում դեպի Սանդրո Ռամիրեսին, ում մնում էր գնդակը ուղարկել դատարկ դարպասը։

Սեպտեմբերի 27-ին 6-րդ տուրի Գրանադայի դեմ խաղի ժամանակ հարձակվողը երկու գոլ խփեց, իսկ կապտանռնագույնները հակառակորդին հաղթեցին 6:0 հաշվով։ 27-ամյայի առաջին գոլը եղավ հանդիպման 62-րդ րոպեին, դարձավ նրա համար 400-րդը կարիերայի պաշտոնական խաղերում (358 գոլը ակումը կազմում, իսկ 42-ը Արգենտինայի կազմում)։ Որպեսզի հասնի այդ արդյունքին, Մեսսիից պահանջվեց 525 խաղ։

Այդ իրադարձությունը արգենտինացին բացատրեց հետևյալ կերպ։

Հոկտեմբերի 18-ին, Էյբարի դարպասին ճշգրիտ հարվածելով՝ Լեոն չեմպիոնատում խփում է իր 250-րդ գոլը և դառնում Պրեմիերի պատմության մեջ՝ այս նշանակետին հասած ամեներիտասարդ ֆուտբոլիստը։
 
Նոյեմբերի 5-ին, Չեմպիոնների Լիգայի Ամստերդամի Այաքսի դեմ խաղում գրանցելով դուբլ՝ հարձակվողը Եվրոպայի ամենահեղինակավոր մրցաշարում գոլերի թվով առաջ անցավ իսպանացի ռմբարկու Ռաուլ Գոնսալեսից. երկու ռմբարկուների գոլերի թիվը դառնում է 71։ Միայն թե Մեսսին դրան հասել էր 91 հանդիպման արդյունքում, իսկ Ռաուլը՝ 142:

Նոյեմբերի 22-ին, 12-րդ տուրում՝ Սևիլյայի դեմ խաղում 27-ամյա արգենտինացին հեթ-տրիկ ձևակերպեց՝ խփելով իր 251-րդ, 252-րդ և 253-րդ գնդակները՝ միաժամանակ Իսպանիայի ֆուտբոլային առաջնությունում արդյունավետությամբ նոր ռեկորդ սահմանելով։ Նախկինում այս ձեռքբերումը պատկանում էր Տելմո Սարրային, որը 277 հանդիպման ընթացքում 251 անգամ գրավել էր հակառակորդի դարպասը։ Մեսսիից պահանջվեց քիչ ավելի երկար ժամանակ այդ արդյունքին հասնելու համար՝ 289 խաղ։ Պատմական դարձած 2-րդ գոլից հետո թիմակիցները որոշեցին օրորել ռեկորդակրին, իսկ խաղավերջի ազդանշանից հետո Բարսելոնայի ֆուտբոլիստները Կամպ Նոու դաշտում մնացին ևս 10 րոպե. նրանք դիտում էին Լիոնելի հիմնական գոլի տեսահոլովակը, գրկախառնվեցին դափնեկրին և դաշտից դուրս գալիս Մեսսիի համար կառուցեցին փառքի միջանցք։

Նոյեմբերի 25-ին Լիոնել Մեսսին դարձավ Չեմպիոնների Լիագայի պատմության ռմբարկուն։ Խմբային փուլի 5-րդ տուրի կիպրոսական Ապոել-ի դեմ խաղում կրկին հեթ-տրիկ ձևակերպեց։ Առաջին գոլը, որը նա խփեց հանդիպման 38-րդ րոպեին, 72-րդը դարձավ ֆուտբոլիստի համար և թույլ տվեց Մեսսին գրավել մրցաշարի ողջ պատմության ընթացքում ռմբարկուների ցուցակի առաջատարի դիրքը։ Հանդիպման 57-րդ և 87-րդ րոպեին գոլ խփելով հարձակվողը կրկնեց իր իսկ ռեկորդը։ Պետք է նշել նաև, որ Մեսսին այդ խաղում ձևակերպեց Չեմպիոնների Լիգայի՝ իր 5-րդ հեթ-տրիկը, ինչը նույնպես ռեկորդ էր։

Դեկտեմբերի 7-ին, 14-րդ տուրում Էսպանիոլի դեմ խաղում (5:1), Մեսսին կրկին հեթ-տրիկ ձևակերպեց և երկու նոր ռեկորդ. 12 գոլով դարձավ Կատալոնական դերբիի պատմության լավագույն ռմբարկու և անցավ 400 գոլի սահմանը, հյուրային խաղերի արդյունքում

Հունվարի 11-ին Իսպանիայի մրցաշարի 18-րդ տուրում, Բարսելոնան իր դաշտում ընդունեց գործող չեմպիոն՝ Ատլետիկո Մադրիդին։ Մեսսին անցկացրեց մրցաշրջանի իր լավագույն խաղերից մեկը. առաջին խաղակեսում նա գոլային փոխանցում կատարեց դեպի Լուիս Սուարեզը, իսկ երկրորդ խաղակեսի սկզբնամասում վաստակեց 11 մետրանոց, իսկ հանդիպման վերջնամասում ևս մեկ գոլ խփեց, որը կատալոնացիներին թույլ տվեց 3:1 հաշվով հաղթանակ տոնել։

Հունվարի 12 կայացած Ոսկե Գնդակի համար պայքարում Մեսսին զբաղեցրեց 2-րդ հորիզոնականը։ Արգենտինացին ևս մեկ ռեկորդ սահմանեց դառնալով միակ ֆուտբոլիստ՝ ով 8 անգամ անընդմեջ դուրս է եկել եզրափակիչ եռյակ (2007/2014):

Հունվարի 18-ին կայացած 19-րդ տուրի Դեպորտիվո Լա-Կորունյայի դեմ խաղում, հարձակվողը օգնեց իր ակումբին հաղթել 4:0 հաշվով, վերջին չեմպիոնատի արտագնա խաղերում ձևակերպեց իր առաջին հեթ-տրիկը։ Նշանակալի է որ դարձավ հարձակվողի համար 15-րդը Պրիմերիայում, որին նա չեմպիոնատի շրջանակներում խփել է 10-ից ավելի գոլ։

Հունվարի 24-ին, 20-րդ տուրում Էլչեի դեմ խաղում ձևակերպեց դուբլ, Մեսսին կարողացավ կրկնել Ռեալի լեգենդար հարձակվող Ֆերենց Պուշկաշի ռեկորդը՝ 7 մրցաշրջան անընդմեջ խփելով 20 և ավելի գոլ, որը պահպանվում էր 51 տարի։ Բացի այդ, այդ դուբլը Մեսսին համար 77-րդն էր չեմպիոնատում, որը նրան օգնեց դուբլների քանակով հավասարվել իսպանացի հարձակվող Տելմո Սարային։

Փետրվարի 8-ին, Սան Մամես դաշտում 22-րդ տուրում բասկերի՝ Ատլետիկ Բիլբաոյի դեմ խաղում, արգենտինացի հարձակվողը կատարեց երկու գոլային փոխանցում և մեկ գոլ տուգանային հարվածից, խփելով իր 12-րդ գոլը տուգանային հարվածից, դարձավ երրորդը Իսպանական չեմպիոնատում Ռոնալդինյոյից և Կրիշտիանու Ռոնալդուից - 15 գոլ, և Ռոբերտո Կառլոսից որը գլխավորում էր աղյուսակը 16 գոլով։ Բացի այդ, այդ գոլը Լիոնելին օգնեց կրկնել լեգենդար գերմանացի հարձակվող Գերդ Մյուլլերի ռեկորդը, ով 7 մրցաշրջան անընդմեջ խփել էր 23 գոլից ավելի։

Փետրվարի 15-ին Մեսսին խաղաց իր 300 խաղը Իսպանական չեմպիոնատում։ Հոբելյանական հանդիպումը 23-րդ տուրում Լևանտեի դեմ խաղն էր, որտեղ Բարսելոնան վստահորեն հաղթեց 5:0 հաշվով, իսկ ինքը՝ արգենտինացին սահմանեց ևս մի քանի ռեկորդ։ Առաջինը Մեսսին կատարեց 106 գոլային փոխանցում, որոնցով հավասարվեց պորտուգալացի կիսապաշտպան Լուիշ Ֆիգուին, իսկ անցումների թվով (105)՝ դարձավ Իսպանիայի առաջնության վերջին 25 տարվա լավագույն ասիստենտ։ Երկրորդը՝ խփեց 3 գոլ, և հետ-տրիկների թիվը հասցրեց 34-ի, որոնցից 23-ը ձևակերպել է Պրեմիերայում։ Դրանով կրկնեց Ռոնալդուի ռեկորդը՝ Իսպանիայի առաջնությունում ձևակերպած հետ-տրիկների թվով և դրանցով անցավ Ռեալի լեգենդար հարձակվող Դի Ստեֆանյոյից և Ատլետիկի հարձակվող Տելմո Սարայից (22)։ Նաև Մեսսին կրկնեց Սարայի ռեկորդը ձևակերպած հետ-տրիկների թվով իսպանական բոլոր թիմերին։ Կատալոնացիների կազմում արգենտինացուն այժմ ունի 31 հետ-տրիկ։ Բացի այդ, Լեոն ակումբային ռեկորդ սահմանեց, դարձավ ամենաերիտասարդ Բարսելոնայի ֆուտբոլիստը Իսպանիայի առաջնությունում իր 300-րդ խաղին մասնակցելով։ Հարձակվողը այս արդյունքին հասավ 27 տարեկան 236 օրականում։ Նախորդ ռեկորդակիրը կիսապաշտպան Չավին էր՝ 28 տարեկան 352 օրականում։ Բոլոր 300 խաղերում Մեսսին խփել է 269 գոլ և կատարել 106 գոլային փոխանցում։

Մարտի 8-ին, Պրեմիերայի 26-րդ տուրում՝ Ռայո Վալյեկանոի դեմ խաղում (6:1), արգենտինացի հարձակվողը ձևակերպեվ իր 35-րդ հետ-տրիկը, իսկ Իսպանական դերբիում 24-րդը։ Այդպիսով Մեսսին առաջ անցավ Կրիշտիանու Ռոնալդուից Իսպանական դերբիում ձևակերպած հետ-տրիկների թվով։ Նաև Լեոն անցավ Տելմո Սարայի ռեկորդը ձևակերպած հետ-տրիկների թվով։ Այսպիսով Բարսելոնայի կազմում նա ունեցավ 32 հետ-տրիկ (24-ը Պրիմերայում, 2-ը Իսպանիայի գավաթում, 1-ը Իսպանիայի Սուպերգավաթում, սկ 5-ը Չեմպիոնների Լիգայում)։ Այս հանդիպման ժամանակ արգենտինացին ձևակերպեց իր ամենաարագ հետ-տրիկը, որի համար նրան պահանջվեց ընդամենը 11 րոպե։ Նաև Մեսսին արդեն 6 մրցաշրջան անընդմեջ խփում է 40 գոլ և ավելի, որը նույնպես ռեկորդ է։

Ապրիլի 18-ին 32-րդ տուրի շրջանակներում՝ Կամպ-Նոույում կայացած Վալենսյայի դեմ խաղում, արգենտինացին պաշտոնական խաղերում խփեց իր 400-րդ գոլը Բարսելոնայի կազմում (278 գոլ Պրիմերայում, 75-ը Չեմպիոնների լիգայում, 32-ը Իսպանիայի գավաթում, 10-ը Իսպանիայի Սուպերգավաթում, 4-ը աշխարհի ակումբային առաջնությունում, 1-ը Ուեֆայի Սուպերգավաթում) դրա համար նրանից պահանջվեց 471 հանդիպում։ Հարձակվողը գոլերից 317-ը խփեց ձախ ոտքով, 64-ը աջով, 17-ը գլխով, 1-ը կրծքով, իսկ 1-ը ձեռքով, որոնցից 16-ը խփեց տուգանային հարվածից, իսկ 48-ը 11 մետրանոցից։ Բացի այդ, այս խաղում Մեսսին կատարեց գոլային փոխանցում, իսկ կատալոնացիները հակառակորդին հաղթեցին 2:0 հաշվով։

Մայիսի 6-ին Մեսսին Եվրոպայի գավաթի առաջնությունում խաղաց իր 100-րդ խաղը (97-ը Չեմպիոնների լիգայում, իսկ 3-ը Ուեֆայի Սուպերգավաթում)։ Հոբելյանական խաղը Մեսսին խաղաց Չեմպիոնների Լիգայի առաջին խաղում՝ Մյունխենի Բավարիայի դեմ խաղում, որտեղ Բարսելոնան հաղթեց 3:0 հաշվով։ Արգենտինացին 3 րոպեում դուբլ ձևակերպեց, և գոլային փոխանցում կատարեց դեպի Նեյմարը։ Բոլոր 100 խաղերում հարձակվողը պարտության մատնեց 78 անգամ (77 անգամ Չեմպիոնների Լիգայում և մեկ անգամ Ուեֆայի Սուպերգավաթում)։

Մայիսի 17-ին Վիսենտե Կալդերոն մարզադաշտում Ատլետիկո Մադրիդին խփեց միակ գոլը, որը 23-րդ անգամ Բարսելոնային բերեց պետության չեմպիոնի կոչում։
Մայիսի 30-ին Իսպանիայի Գավաթի ֆինալում՝ Բիլբաոյի Ատլետիկին խփեց 2 գնդակ, որտեղ կապտա-նռնագույնները 3:1 հաշվով հաղթել են։ Հատկապես շատ գեղեցիկ ստացվեց արգենտինացու առաջին գոլը, որը շատ մեկնաբաններ անվանեցին ֆանտաստիկ և կախարդական։ Այդ գոլը հարձակվողը խփեց տուգանային գծից կատարված փոխանցումից հետո, ճանապարհին խաբելով մի քանի մրցակցի։ Հունիսի 6-ին Բեռլինի Օլիմպիկ ստադյոնում Մեսսին հաղթեց Չեմպիոնների Լիգայի գավաթը 4-րդ անգամ, իսկ Բարսելոնան 3:1 հաշվով հաղթելով Թուրինի Յուվենտուսին դարձավ մրցաշարի 5-ակի հաղթող։ Բացի այդ, կատալոնական գրանդը դարձավ միակ ֆուտբոլային ակումբը Եվրոպական ֆուտբոլի պատմության մեջ, որը կարողացել է «ոսկե հետ-տրիկ» ձևակերպել 2 անգամ։ Նաև 27-ամյա Մեսսին դարձավ ամենաերիտասարդ ֆուտբոլիստ Չեմպիոներրի Լիգայում պատմության մեջ, ում հաջողվել է 4 անգամ հաղթել այդ մրցաշարը։

Ավարտված մրցաշրջանում արգենտինացին բոլոր մրցաշարերում միասին անցկացրեց 57 խաղ խփելով 58 գոլ. 43 գոլը Իսպանիայի առաջնությունում (2-րդ ռմբարկու), Իսպանիայի գավաթում 5 գոլ և 10 գոլ Չեմպիոնների լիգայում (լավագույն ռմբարկու Նեյմարի և Կրիշտինու Ռոնալդու հետ)։ Բացի այդ, Մեսսին դարձավ ամենաշատ ասիստ կատարած ֆուտբոլիստը բոլոր մրցաշարերում - 18 փոխանցում առաջնությունում, Իսպանիայի Գավաթում 5 ասիստ (նաև Լուիս Սուարեզը) և 6 ասիստ Չեմպիոնների Լիգայում։

### Մրցաշրջան 2015/16
մինի|160px|աջից|Մեսսին 2016 մրցաշրջանում
Նոր մրցաշրջանի առաջին իսկ պաշտոնական խաղում Մեսսին ձևակերպեց հերթական հետ-տրիկը. Ուեֆայի Սուպերգավաթում Բարսելոնան հաղթել է Սևիլյային 5:4 հաշվով։ Լիոնելը կարողացավ 2 գոլ խփել տուգանային հարվածից, իսկ նրա հարվածից հետո Պեդրոն խփել է հաղթական գնդակը։ Խաղի արդյունքում Մեսսին ճանաչվել է խաղի լավագույն խաղացող։

Օգոստոսի 27-ին կայացած Չեմպիոնների Լիգայի խմբային փուլի վիճակահանության ժամանակ՝ Մոնակոյում Մեսսին կարիերայի ընթացքում 2-րդ անգամ ճանաչվեց Եվրոպայի տարվա լավագույն ֆուտբոլիստ։ Ֆինալիստների եռյակի մեջ էին մտնում Լուիս Սուարեզը (3 ձայն), Լիոնել Մեսսին (49 ձայն) և Կրիշտինաու Ռոնալդուն (2 ձայն)։ Այս անգամ ևս Մեսսին շնորհակալություն հայտնեց ակումբին մրցանակի համար։

Հանդիսության ժամանակ նաև Մեսսին ստացավ մրցաշրջանի լավագույն գոլ հեղինակողի կոչումը, որը նա խփել էր Մյունխենի Բավարիային Չեմպիոնների լիգայի 1/2-ի առաջին խաղում։ Գոլը խփելուց արգենտինացին շրջանցեց 5-րդ ֆուտբոլիստին՝ Ժերոմ Բոատենգին և գնդակը գեղեցիկ ուղարկեց Մանուել Նոյերի պաշտպանած դարպասը։ Լավագույն գոլը ընտրեցին Ուեֆայի կայքից օգտվողները. Մեսսին հավաքեց 39%՝ առաջ անցնելով իր մրցակիցներից։

### Մրցաշրջան 2016/17
ՈՒԵՖԱ Չեմպիոնների լիգայի խմբային փուլի առաջին տուրի՝ շոտլանդական «Սելթիկի» (6:0) դեմ խաղում նա խփեց երեք գոլ ձևակերպելով հեթ-տրիկ, և դարձավ մրցաշարի պատմության մեջ առաջին ֆուտբոլիստը, ով 6 հեթ-տրիկի հեղինակ է դարձել։ Սակայն, երրորդ տուրի խաղում արգենտինացին կրկին խփեց երեք գոլ (անգլիական «Մանչեսթեր Սիթին») և բարելավեց իր ռեկորդը։ Հինգերորդ տուրի «Սելթիկի» դեմ մրցավեճում Մեսսին խփեց երկու գոլ, դառնալով դուբլի հեղինակ (2։ 0), և դարձավ առաջին խաղացողը պատմության մեջ որ հասել է միջազգային խաղերում ակումբային մակարդակում խփած 100 գոլ ցուցանիշին (Չեմպիոնների լիգայում - 92 գոլի հեղինակ, Եվրոպայի սուպեր գավաթում - 3 գոլ, Ֆուտբոլի աշխարհի ակումբային առաջնությունում - 5 գոլ)։

Ապրիլի 23-ին, Իսպանիայի առաջնության 33-րդ տուրի «Ռեալ Մադրիդի» դեմ խաղում Մեսսին երկու գնդակ խփեց հանդիպման 33 և 93 րոպեներին (2։ 3) դառնալով հաղթական գոլի հեղինակ։ Հաղթական գոլ խփելով Մեսսին դարձավ «Բարսելոնայի» 500 պաշտոնական խաղերի մասնակից։ Բացի այդ, հարձակվողը դարձավ «կլասիկոյի» պատմության ամենաշատ գոլն խփած ֆուտբոլիստը (16 գոլ)։

## Արգենտինայի հավաքական
### Մինչև 20 տարեկանների հավաքական
Մինչև Արգենտինայի հավաքական հրավիրվելը Մեսսին հրավեր ստացավ Իսպանիայի ֆուտբոլի ազգային հավաքականից, բայց մերժեց այն։ 2004 թ հունիսին նա անցկացրեց իր առաջին խաղը երիտասարդական հավաքականում ընդդեմ Պարագվայի։ 2005 թ հունիսին նա հաղթեց Նիդերլանդներում անցկացվող աշխարհի երիտասարդական առաջնությունում և դարձավ լավագույն ռմբարկու՝ խփելով 6 գոլ։ 
### Նորամուտը ազգային հավաքականում
Օգոստոսի 4-ին Խոսե Պեկեռմանը կանչում է Մեսսիին Արգենտինայի ֆուտբոլի ազգային հավաքականում հանդես գալու և նա ընդունում է հրավերը։ Բայց հենց առաջին խաղում նա խաղադաշտում է լինում ընդամենը երեք րոպե, քանի որ ստանում է կարմիր քարտ։ Երկրերդ հանդիպումը անցկացնում է 2005 թ, սեպտեմբերի 3-ին, Պարագվայի ազգային հավաքականի դեմ խաղում՝ դուրս գալով խաղադաշտ 80-րդ րոպեին։ Դա 2006 թ. աշխարհի առաջնության ընտրական փուլում էր։ Առաջին իր գոլը հավաքականի կազմում Մեսսին խփում է ընկերական խաղում ընդդեմ Խորվաթիայի, իսկ երկրորդ գոլը 2006 թ. աշխարհի առաջնության խաղում՝ ընդդեմ Սերբիայի և Չերնոգորիայի (6։ 0)։ 
### Ֆուտբոլի աշխարհի առաջնություն 2006
Չնայած ստացած վնասվածքին, Մեսսին հրավիրվեց հավաքական՝ մասնակցելու մունդիալ 2006-ին։ Կոտ դ'Իվուարի դեմ կայացած հանդիպումը Մեսսին բաց թողեց, իսկ Սերբիայի հավաքականի դեմ խաղում դարձավ գոլի և գոլային փոխանցման հեղինակ։ Նա նաև մասնակցեց 1/8 եզրափակիչ Մեքսիկայի դեմ խաղին՝ խաղավարտին մոտ փոխարինելով Խավիեր Սավիոլային։

### Ամերիկայի գավաթ 2007
Մեսսին խաղաց իր առաջին խաղը 2007 թ Ամերիկայի գավաթում հունիսի 29-ին, երբ Արգենտինան առաջին խաղում հաղթեց Միացյալ Նահանգներին (4-1)։ Այս խաղում, նա ցույց տվեց իր հմտությունները որպես փլեյմեյքեր։ Մեսսիին 79-րդ րոպեին փոխարինեց Տևեսը և րոպեներ անց գրավեց դարպասը։

Նրա երկրորդ խաղը Կոլումբիա դեմ էր, որտեղ նա վաստակեց 11-մետրանոց, որն իրացրեց Կրեսպոն։ Խաղը ավարտվեց արգենտինացիների հաղթանակով՝ 4-2, ինչը երաշխավորեց նրանց տեղը մրցաշարի 1/4 եզրափակչում։

Երրորդ խաղում, ընդդեմ Պարագվայի, Մեսսին փոխարինման մտավ 64-րդ րոպեին, երբ հաշիվը 0-0 էր և դարձավ գոլային փոխանցման հեղինակ։ 1/4 եզրափակիչում, Պերույի դեմ խաղում, Մեսսին խփեց արգենտինացիների երրորդ գոլը՝ Ռիկելմեյի փոխանցումից հետո, իսկ կիսաեզրափակչում գրավեց արդեն Մեքսիկայի հավաքականի դարպասը (4- 0)։ Արգենտինացիները եզրափակչում պարտվեցին Բրազիլիային 3-0 հաշվով։

### Ամառային Օլիմպիական խաղեր 2008
2008 թ. Մեսսին մասնակցեց ամառային օլիմպիական խաղերին։ «Բարսելանան» չէր ցանկանում նրան թույլ տալ մասնակցել մրցաշարին, բայց Խոսեպ Գվարդիոալյի հետ խոսելուց հետո Մեսսին հնարավորություն ստացավ մասնակցել այդ մրցաշարին։ Առաջին իսկ խաղում, Կոտ դ'Իվուարի դեմ, Մեսսին խփեց իր առաջին գոլը։ 1/4 եզրափակչում նա աչքի ընկավ երկրորդ անգամ՝ գրավելով Հոլանդիայի հավաքականի դարպասը։ Ոսկե մեդալների համար խաղում արգենտինացիները հանդիպեցին Նիգերիայի հավաքականի հետ, որտեղ Մեսսին գոլային փոխանցում կատարեց դեպի Անխել դի Մարիան, ով խփեց վերջին գնդակը։ 

### Ֆուտբոլի աշխարհի առաջնություն 2010
Մեսսին մասնակցեց 2010 աշխարհի առաջնության խմբային փուլի բոլոր հանդիպումներին, սակայն չկարողացավ և ոչ մեկում գոլի հեղինակ դառնալ։ Հունաստանի հավաքականի դեմ խաղում նա դուրս եկավ խաղադաշտ ավագի թևկապով՝ այսպիսով դառնալով հավաքականի ամենաերիտասարդ ավագը։ Խաղը ավարտվեց արգենտինացիների հաղթանակով, 2-0 հաշվով։

1/8 եզրափակչում Մեսսին վերջապես գոլային փոխանցում կատարեց, որից հետո Կառլոս Տևեսը բացեց խաղի հաշիվը, այնուամենայինվ գոլը հերթական մրցավարական սկանդալը առաջացրեց, քանի որ Տևեսը գտնվում էր բացահայտ խաղից դուրս վիճակում։

1/4 եզրափակչում արգենտինացիները հանդիպեցին Գերմանիայի հավաքականին և պարտվեցին 4-0 հաշվով։ 
Չնայած ծանր պարտությանը՝ Մեսսին առաջադրվեց ՖԻՖԱ-ի մրցանակին՝ որպես առաջնության լավագույն ֆուտբոլիստ, սակայն մրցանակը բաժին հասավ Դիեգո Ֆորլանին։ 

### Ամերիկայի գավաթ 2011
2011 թ. Մեսսին մասնակցեց արգենտինացիների համար «տնային» Ամերիկայի գավաթին։ Կոլումբիայի դեմ խաղում, նա որոշակի կոնֆլիկտ ունեցավ իր թիմակից Նիկոլաս Բուրդիսոյի հետ, ինչպես նաև նրան սուլեցին սեփական երկրպագուները։ Արգենտինացիները հասան մինչև 1/4 եզրափակիչ և պարտվեցին Ուրուգվային։ Մեսսին մասնակցեց բոլոր 4 խաղերին և կատարեց 3 գոլային փոխանցում։ 

### 2014 թվականի Աշխարհի խաղեր
Աշխարհի 2014 թվականի խաղերին, որը տեղի է ունեցել Բրազիլյայում Մեսսին հավաքականի հետ մեկնեց որպես առաջնորդ և ավագ։ Առաջին խաղում՝ Բոսնյա և Հերցոգովինա դեմ խաղում Մեսսիի հարվածից հետո բոսնյացի պաշտպան Սեադ Կոլաշինեցը ինքնագոլ խփեց, այդ խաղում Մեսսին մրցարշավում խփեց իր առաջին գոլը, որը հաղթանակ բերեց հավաքականին։ Խմբային փուլի 2-րդ խաղում՝ Իրանի դեմ Մեսսին կարողացավ հաշիվը բացել ավելացված ժամանակում, նորից գոլի հեղինակ դարձավ Մեսսին։ Խմբային փուլի Նիգերյայի դեմ ավարտական խաղում Լիոնելը դուբլ ձևակերպեց, արդյունքում Արգենտինան հաղթեց 3:2 հաշվով և վստահորեն դուրս եկավ փլեյ-օֆֆ։ Հենց ինքը՝ Մեսսին դարձավ երեք խաղերի լավագույն խաղացողը։

1/8-ի եզրափակչում արգենտինան իր ուժեղ հակառակորդին՝ Շվեցարյային հաղթեց, խաղի հիմնական ժամանակում հաշիվը այդպես էլ չբացվեց, իսկ ավելացված ժամանակում Դի Մարիան կարողացավ հաշիվը բացել և հաղթանակ պարգևել հավաքականին, գոլային փոխանցում կատարեց Լիոնել Մեսսին, ով արդեն 4-րդ անգամ անընդմեջ ճանաչվել է խաղի լավագույն ֆուտբոլիստ։ 1/4-ում արգենտինացիները հաղթեցին Բելգիայի ազգային հավաքականին և 1990 թվականից սկսած անընդմեջ մտան կիսաեզրափակիչ, որտեղ նրանց հանդիպեց խաղերի ֆավորիտ Նիդերլանդները։ Հետաքրքիր խաղում շատ գոլային պահեր ստեղծվեց, բայց գոլ չարձանագրվեց նույնիսկ ավելացված ժամանակում։ Տեղի ունեցավ 11 մետրանոցներ, որտեղ ուժեղ գտնվեցին արգենտինացիները, առաջին գոլը խփեց Մեսսին։ Աշխարհի 2014 թվականի խաղերում եզրափակիչ դուրս եկան Արգենտինան և Գերմանիան, եզրափակչում Գերմանին հաղթեց 1:0 հաշվով, որի համար պետք է շնորհակալություն հայտնեն Մարյո Գյոտցեին։ Խաղից հետո հայտարարվեց խաղերի լավագույն ֆուտբոլիստ, որը Լեոն էր։

### 2015 թվականի Ամերիկայի գավաթ
44-րդ անգամ տեղի ունեցավ Ամերիկայի գավաթը, որը այս անգամ Չիլիում էր, Արգենտինայի հավաքականը B խմբում էր՝ Ուրուգվայի, Պարագվայի և Ճամայկայի հետ։

Խմբային փուլի առաջին խաղում Ագենտինան հանդիպեց Պարագվային, խաղը անցկացվեց Լա-Սերանեում, որը ավարտվեց 2:2։ Կարելի է նշել, որ խաղը արգենտինացիների համար շատ հետշ ստացվեց։ Արդեն 29-րդ րոպեին Սերխիո Ագուերոն հաշիվը բացեց, իսկ 36-րդ րոպեին հաշիվը կրկնապատկեց Մեսսին 11 մետրանոցից։ Բայց ավելացված ժամանակում արգենտինացիները բաց թողեցին հաղթանակը։

Մեսսին իսկապես խաղի լավագույն ֆուտբոլիստն էր, ի զարմանս հասարակության արգենտինացին հրաժարվեց մրցանակից, մրցանակը տրվեց պարագվայցի Նելսոն Վալդեսին։
Մեսսին դժգոհ էր ալբիսելեստների խաղից, և քննադատեց այն։

Հաջորդ խաղը Ուրուգվայի դեմ խաղն էր, այս երկու հավաքականների խաղը համարվում է Հարավային Ամերիկայի ամենալավ հանդիպումը։
Հանդիպումը ավարտվեց 1:0 հօգուտ Արգենտինայի, միակ հաղթական գոլ խփեց Սերխիո Ագուերոն։

Նվազագույն հաշվով հաղթանակից հետո, Լիոնել Մեսսին ճանաչվեց խաղի լավագույն խաղացող, որը նա այս անգամ ընդունեց։ Խաղից հետո արգենտինացուց հարցազրույց վերցրեցին։

Խմբային փուլի վերջի խաղում արգենտինայի հավաքականը Ճամայկայի դեմ խաղում տարավ նվազագույն 1:0 հաշվով հաղթանակ, գոլի հեղինակը Գոնսալո Հիգուայինն էր։ Արգենտինան մյուս փուլ անցավ առաջին հորիզոնականով (7 միավորով)։

Քառորդ եզրափակչում Արգենտինայի հավաքականը հանդիպեց Կոլումբիայի հավաքականին։ Արգենտինացիները կոլումբյայի դարպասապահի՝ Դավիդ Օսպինի լավ խաղի արդյունքում չկարողացան հիմնական ժամանակում հաղթել (0:0), բայց 11 մետրանոցներում արգենտինացիները ավելի համարձակ են իրացնում 11 մետրանոցները և հաղթում 5:4 հաշվով, որից հետո նրանց հանդիպում էր սպասվում Ամերիկայի գավաթի կիսաեզրափակչում։

Այդ հանդիպման ժամանակ Մեսսին հրաշալի է իրացնում 11 մետրանողը, և ինչպես միշտ նա լավագույնն էր, Բարսելոնայի հարձակվողը ինչպես բոլոր հանդիպումներում այնպես էլ այս հանդիպմանը վտանգավոր պահեր էր ստեղծում հակառակորդի դարպասին, և հանդիպման ավարտից հետո Մեսսին ճանաչվեց խաղի լավագույն ֆուտբոլիստը։

Կիսաեզրափակիչը բոլորն էին սպասում, որովհետև խաղալու էին Արգենտինայի և Բրազիլյայի հավաքականները, բայց պենտակամպեոնները առանց Նեյմարի ոչ մի խոչնոտ չէին ներկայացնում։ Այս դեպքերից հետո արգենտինացիները պետք է աարագվայցիները հետ ևս մեկ հանդիպում անցկացնեին։

Այդ խաղում Արգենտինան խաղադաշտ մտավ լիովին պատրաստ, շատ հարավամերիկացիներ կրկին կարծում էին, որ աշխարհի լավագույն հավաքականը Արգենտինան է, Պարագվայը շատ թույլ էր արգենտինացիների գրոհների դեմ. դա մի շոու էր, որը ավարտվեց Արգենտինայի հաղթանակով (6:1)։

Ինքը՝ Լիոնել Մեսսին, 6 գոլային գրոհներից մասնակցել է 5-ին, ու թեև խաղադաշտից դուրս եկավ առանց գոլ խփելու, բայց կարող է այդ խաղն էլ գրանցել իր ակտիվում. կես ժամվա ընթացքում նա խաղադաշտում անում էր այն, ինչ կամենում էր. աշխարհի ամենաթանկարժեք ֆուտբոլիստը հրաշալի մարտ վարեց առանց որևէ լարման, և դրա շնորհիվ նա հայտարարվեց խաղի լավագույն ֆուտբոլիստ։
Ինքը՝ Արգենտինայի հավաքականի ավագը, խաղից հետո ասել է.

Եզրափակչում մրցեցին Արգենտինայի և Չիլիի հավաքականները։
Խաղը շատ կոպիտ ու լարված ստացվեց, շատ քիչ գոլային պահեր ստեղծվեցին։ Չիլիացիները «բանտարկության» էին ենթարկել Մեսսիին, որի ոտքերին երբեմն հարվածում էին։ Խաղում գոլ չարձանագրվեց, իսկ Ամերիկայի Գավաթի հաղթողը որոշելու համար 11 մետրանոցներ խփեցին։ Արգենտինացիները կարողացան ընդամենը 1 գոլ խփել 11 մետրանոցից, որը խփեց Մեսսին, իսկ չիլիացիները, հստակ իրացնելով 4 11 մետրանոցները, հաղթեցին Ամերիկայի գավաթը (4:1)։

Մինչ մրցանակաբաշխությունը Մեսսին հրաժարվեց Ամերիկայի Գավաթի լավագույն խաղացողի կոչումից, որը շատ զարմացրեց կազմակերպիչներին։

Ավելի ուշ տեղեկությունը հաստատեց *[[Marca]]* պարբերականը։ Արգենտինացին չստացավ մրցանակը և խնդրեց կազմակերպիչներին, որ նրանքհրաժարվեն Կոպա Ամերիկայի լավագույն ֆուտբոլիստ ընտրելուց։
Իսպանական կայքի ցուցադրած տեսահոլովակում երևում է, թե ինչպես մրցաշարի լավագույն խաղացողի մրցանակը վերցնում են հատուկ պատվանդանից. այդպիսի պատվանդաններին էին ցուցադրված մրցաշարի լավագույն դարպասապահի, լավագույն երիտասարդ ֆուտբոլիստի և այլ անհատական պարգևները,:

Արդյունքում Լիոնել Մեսսին հավաքականի հետ միասին տարվա ընթացքում պարտվում է 2-րդ եզրափակչում. անցածը Աշխարհի առաջնությունն էր՝ Բրազիլիայում, սա՝ Ամերիկայի գավաթը՝ Չիլիում։

## Անձնական կյանք
Մեսսին որոշ ժամանակ հանդիպում էր Մակարենա Լեմոսի՝ երիտասարդ արգենտինացի աղջկա հետ, իր հայրենի Ռոքսարիո քաղաքից։ Նշվում էր, որ նրանց ծանոթացրել էր աղջկա հայրը։ Մեսսին և Լեմոսը հանդիպում էին Գերմանիայի աշխարհի գավաթի ժամանակ։ Նախկինում նա հարաբերություններ է ունեցել նաև արգենտինացի մոդել Լուչիանա Սալազարի հետ։

2009 թվականի հունվարին, *Hat Trick Barca* ծրագրի ժամանակ Channel 33-ում նա ասել է. «Ես ունեմ ընկերուհի, և նա ապրում է Արգենտինայում, ես ուրախ եմ նրա հետ»։ Միևնույն ժամանակ նրան նկատել էին Անտոնելա Ռոկուզոյի հետ։

left|150px|thumb|Մեսսին իրական կյանքում
Մեսսին Բենխամին Ագուերոյի՝ Սերխիո Ագուերոյի որդու կնքահայրն է։

ՊԵՍ 2009-ում, ՊԵՍ 2010-ում (Ֆեռնանդո Տոռեսի հետ), ՊԵՍ 2011-ում տեսախաղի սկավառակի վրա պատկերված էր Մեսսին։ Նա հանդիսանում էր նաև Adidas, Storkman, A-Style, Mirage, el Banco Sabadell, YPF, MasterCard, Garbarino, Xbox, McDonald’s, Danone, Pepsi, Movistar ընկերությունների գլխավոր դեմքը։

Լիոնել Մեսսին նաև հանդիսանում է ՅՈՒՆԻՍԵՖ միջազգային կազմակերպության բարի կամքի դեսպանը։

2012 թվականի մայիսի 16-ին Electronic Arts-ը հաստատեց, որ Ֆիֆա 2013-ի կազմի վրա կրկին Մեսսին է պատկերված։ Մեսսին ընդունեց իր մասնակցությունը նոր համակարգի զարգացման մեջ։

2012 թվականին Մեսսին շարունակում էր ամբողջությամբ վճարել Մարրոկացի 6-ամյա Վալիդ Կաշաշայի բուժման ծախսերը. երեխան ցանկանում էր դառնալ ֆուտբոլիստ, սակայն չէր կարող իրականացնել իր երազանքը աճի հորմոնի անբավարար լինելու պատճառով։

2012 թվականի նոյեմբերի 2-ին Բարսելոնայի ծննդատանը ծնվեց Մեսսիի և Անտոնելլայի տղան, որին անվանեցին Տիագո։ 2015 թվականին Մեսսին պատրատվում է կրկին հայր դառնալ։

2013 թվականի հունվարին Մեսսին 152 հազար եվրո տրամադրեց Ռոսարիո սպորտային ակումբի վերակառուցման համար։

Մի անգամ Արգենտինայի հավաքականի մարզիչ Ալեքսանդրո Սաբելյան ասաց, որ Մեսսիի խաղը նկարագրելու համար պետք է նոր մի բառ։ Մեսսիի հետ երկար տարիներ համագործակցող ընկերությունը՝ Pepsiն, սոցիալական կայքերում սկսել էր մրցարշավ՝ կոչ անելով մտածել ածական, որը կբնութագրի Մեսսիի խաղը։ 2013 թվականի փետրվարին իսպանական «Santillana» բառարանում մտավ **inmessionante** ածականը՝ ձևավորված Մեսսիի ազգանունից։ Նոր բառը ուներ 2 իմաստ. 1) Մեսսի խաղաոճ, ինքնակատարելագործման անսահմանափակ ունակություն, 2) բոլոր ժամանակների լավագույն ֆուտբոլիստ։

2013 թվականի սկզբում Մեսսիին և նրա հորը՝ Խորխեին, մեղադրեցին 4 միլիոն եվրոյից ավելի հարկեր չվճարելու մեջ։ Իսպանական իշխանությունների վարկածով Լիոնելը 2006-ից 2009 թվականների թաքցրել է իր եկամուտների շուրջ ինֆորմացիան հարկերից խուսափելու համար։ Իր հերթին արգենտինացին ասել է, որ ինքը իր հոր հետ երբեք օրենքները չի խախտել։ 
Մեսսիի հայրը՝ Խորխե Օրասիոն, նույնպես մեկնաբանեց կատարվածը. 

2017 թվականի հունիսի 30-ին Լեոյի ծննդավայր Ռոսարիոյում ամուսնացել են Լիոնել Մեսսին և Անտոնելա Ռոկուզոն։ Հարսանյաց արարողությանը հրավիրված են եղել ֆուտբոլային լեգենդներ Սամուել Էտո'Օն, Կառլես Պույոլը, Սեսկ Ֆաբրեգասը, Չավի Էռնանդեսը, Նեյմարը, Լուիս Սուարեսը, Իվան Ռակիտիչը, Սերխիո Բուսկետսը, Սերխիո Ագուերոն, Անխել դի Մարիան, Խավիեր Մասկերանոն, Էզեկիել Լավեսին։

## Նվաճումները
### Թիմային
40px **«[[Բարսելոնա ՖԱ|Բարսելոնա]]»**

* Լա Լիգա ** (8)**։ 2004-2005, 2005-2006, 2008-2009, 2009-2010, 2010-2011, 2012-2013, 2014-2015,2015-2016,2017-2018,2018-2019
* Կոպա դել Ռեյ ** (4)**։ 2008-09, 2011-2012,2014-2015,2015-2016
* Իսպանիայի սուպերգավաթ ** (7)**։ 2005, 2006, 2009, 2010, 2011, 2013,2016
* Չեմպիոնների Լիգա ** (4)**։ 2005-06, 2008-09, 2010-11, 2014-2015
* ՈւԵՖԱ Սուպեր գավաթ ** (3)**։ 2009, 2011,2015
* Միջմայրցամաքային գավաթ ** (3)**։ 2009, 2011, 2015
* Ընդհանուր. 29

40px **[[Արգենտինայի ֆուտբոլի ազգային հավաքական]]**
* Ֆուտբոլի աշխարհի երիտասարդական առաջնություն։ 2005
* Արծաթե մեդալակիր աշխարհի առաջնություն։ 2014
* Ամառային Օլիմպիական խաղերի չեմպիոն։ 2008
* Ֆուտբոլի աշխարհի առաջնություն։ 2022
* Ընդհանուր. 3

### Անհատական
* «Ոսկե գնդակ» (*France Football*) ** (8)**: 2009, 2010, 2011, 2012, 2015, 2019, 2021,2023
* Աշխարհի լավագույն ֆուտբոլիստ (*World Soccer*) ** (2)**: 2009, 2011
* Եվրոպայի լավագույն ֆուտբալիստ (*Onze d'Or*) ** (2)**: 2009, 2010
* Աշխարհի լավագույն ֆուտբոլիստ (*FIFPro*) ** (2)**: 2009, 2010
* Աշխարհի լավագույն ֆուտբոլիստ (ՖԻՖԱ)։ 2009
* «Ոսկե խաղակոշիկի» մրցանակակիր։ 2010,2012,2013,2017
* Չեմպիոնների Լիգայի լավագույն ռմբարկու ** (4)**։ 2008-09 (9 գոլ), 2009-10 (8 գոլ), 2010-11 (12 գոլ), 2011-12 (14 գոլ)
* Արգենտինայի լավագույն ֆուտբոլիստ ** (5)**։ 2005, 2007, 2008, 2009, 2010
* Իսպանիայի լավագույն ֆուտբոլիստ («Դոն Բալոն» մրցանակ) ** (3)**։ 2007, 2009, 2010
* Լա Լիգայի լավագույն խաղացող (Դի Ստեֆանոյի մրցանակ) ** (3)**։ 2008-09, 2009-10, 2010-11
* Լա Լիգայի լավագույն խաղացող (*LFP*) ** (3)**: 2008-09, 2009-10, 2010-11
* «Պիչիչի» մրցանակ։ 2010
* Լավագույն երիտասարդ ֆուտբոլիստ (*FIFPro*) ** (2)**: 2007, 2008
* Լավագույն երիտասարդ ֆուտբոլիստ (*World Soccer*) ** (3)**: 2006, 2007, 2008
* *FIFPro*-ի խորհրդանշական հավաքականի անդամ ** (5)**։ 2007, 2008, 2009, 2010, 2015
* Եվրոպայի խորհրդանշական հավաքականի անդամ (ՈւԵՖԱ) ** (5)**։ 2008, 2009, 2010, 2011, 2015
* Արգենտինայի լավագույն մարզիկ։ 2011
* Խփել է Բարսելոնայի պատմության 10000-րդ գոլը (պաշտոնական խաղերում)

## Կարիերայի վիճակագրություն
### Կարիերայի տեսություն

*(2017 թվականի մայիսի 14-ի տվյալներով)*

### Ակումբային կարիերա

*(2017 թվականի մայիսի 27-ի տվյալներով)*

### Ելույթները հավաքականում
*Վերանայվել է 2022 թվականի դեկտեմբերի 19-ին:*

### Խաղերը և գոլերը հավաքականի կազմում

**Արդյունքում։ 96 խաղ/ 45 գոլ; 57 հաղթանակ, 20 ոչ ոքի, 19 պարտություն։**

### Մեսսիի հեթ տրիկները

## Աղբյուրների հղումներ




## Արտաքին հղումներ
* Մեսսի
* Բարսելոնայի հայկական ֆան կայքը
* Լիոնել Մեսսիի բաժինը «Բարսելոնա» ֆուտբոլային ակումբի պաշտոնական կայքում  
* «Բարսելոնայի» պաշտոնական կայքէջը , , 

Կատեգորիա:1987 ծնունդներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 24 ծնունդներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Ոսկե գնդակի մրցանակակիրներ
Կատեգորիա:Տղամարդկանց ֆուտբոլի հարձակվողներ